ddrg/super_eurlex huggingface dataset:
Úradný vestník L 138 , 05/06/2003 S. 0045 - 0046



Smernica Komisie 2003/46/ES zo 4. júna 2003, ktorou sa mení a dopĺňa smernica 2001/32/ES týkajúca sa určitých chránených oblastí v spoločenstve vystavených fytosanitárnym rizikám KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 2000/29/ES z 8. mája 2000 o ochranných opatreniach proti zaneseniu organizmov škodlivých pre rastliny alebo rastlinné výrobky do spoločenstva a proti ich šíreniu v spoločenstve [1], naposledy zmenenú a doplnenú smernicou Komisie 2003/22/ES [2], a najmä na jej prvý pododsek článku 2 ods. 1 písm. h), so zreteľom na žiadosť Grécka, keďže: (1) Grécko bolo na základe smernice Komisie 92/76/EHS [3] a neskôr smernice Komisie 2001/32/ES z 8. mája 2001, ktorými sa uznali chránené oblasti vystavené osobitnému fytosanitárnemu riziku a ktorými sa zrušila smernica Komisie 92/76/EHS [4], naposledy zmenenej a doplnenej smernicou 2003/21/ES [5], od roku 1993 uznané za chránenú oblasť vzhľadom na Gonipterus scutellatus Gyll. (2) V dôsledku administratívnej chyby, ktorá sa stala pri príprave smernice Komisie 2003/21/ES, ktorou sa mení a dopĺňa smernica 2001/32/ES, sa zmenený a doplnený text netýkal Grécka v súvislosti s Gonipterus scutellatus Gyll. Dôvody, pre ktoré je však Grécko uznané za chránenú oblasť vzhľadom na Gonipterus scutellatus Gyll, sú naďalej aktuálne. (3) Z tohto dôvodu treba zmeniť a doplniť smernicu 2001/32/ES. (4) Opatrenia stanovené v tejto smernici sú v súlade so stanoviskom stáleho výboru pre zdravie rastlín, PRIJALA TÚTO SMERNICU: Článok 1 Príloha k smernici 2001/32/ES sa mení a dopĺňa v súlade s prílohou k tejto smernici. Článok 2 Členské štáty najneskôr do 15. júna 2003 uvedú do účinnosti a uverejnia zákony, iné právne predpisy a správne opatrenia potrebné na dosiahnutie súladu s touto smernicou. Bezodkladne o tom upovedomia Komisiu. Tieto predpisy budú uplatňovať od 16. júna 2003. Keď členské štáty prijmú tieto predpisy, budú obsahovať odkaz na túto smernicu alebo ich bude sprevádzať takýto odkaz pri príležitosti ich oficiálneho uverejnenia. Členské štáty určia, ako sa takýto odkaz vykoná. Článok 3 Táto smernica nadobudne účinnosť tretí deň po jej uverejnení v Úradnom vestníku Európskych spoločenstiev. Článok 4 Táto smernica je adresovaná členským štátom. V Bruseli 4. júna 2003 Za Komisiu David Byrne člen Komisie [1] Ú. v. ES L 169, 10.7.2000, s. 1. [2] Ú. v. ES L 78, 25.3.2003, s. 10. [3] Ú. v. ES L 305, 21.10.1992, s. 12. [4] Ú. v. ES L 127, 9.5.2001, s. 38. [5] Ú. v. ES L 78, 25.3.2003, s. 8. -------------------------------------------------- Príloha V prílohe k smernici 2001/32/ES sa výraz v pravom stlpci v bode 7 pod písm. a) nahrádza takto: "Grécko, Portugalsko (Azory)" . --------------------------------------------------
Úradný vestník L 125 , 28/04/2004 S. 0044 - 0044



Smernica Komisie 2004/69/ES z 27. apríla 2004, ktorou sa mení a dopĺňa smernica Európskeho parlamentu a Rady 2000/12/ES, pokiaľ ide o vymedzenie pojmu "mnohostranné banky pre rozvoj" (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Európskeho parlamentu a Rady 2000/12/ES z 20. marca 2000 o začatí a vykonávaní činností úverových inštitúcií [1], najmä na piatu zarážku jej článku 60 ods. 1, keďže: (1) Článok 1 ods. 19 smernice 2000/12/ES vymedzuje mnohostranné banky pre rozvoj tak, že ich menovite uvádza. (2) V liste z novembra 2002 požiadala Agentúra pre mnohostranné investičné záruky (MIGA) o zaradenie do zoznamu v článku 1 ods. 19 smernice 2000/12/ES. (3) MIGA je členom skupiny Svetovej banky. MIGA poskytuje záruky súkromným investorom proti nekomerčným rizikám a podľa jasne vymedzeného kritéria, najmä proti riziku straty v dôsledku nekonvertibility a prevodu devíz, vyvlastnenia, vojny, občianskych nepokojov a porušenia zmluvy zo strany vládneho subjektu. Účelom agentúry MIGA je podporovať hospodársky rozvoj jej rozvojových členských krajín podporou zakladania, rozširovania a modernizácie súkromných, a najmä malých alebo stredných podnikov, aby tak doplnila činnosť ostatných členov skupiny Svetovej banky. (4) MIGA má rovnaký profil rizík ako mnohostranné banky pre rozvoj menovite uvedené v článku 1 ods. 19 smernice 2000/12/ES a je ju preto možné zaradiť do článku 1 ods. 19, v dôsledku čoho môže využívať preferenčné rizikové váhy ustanovené v článku 43 smernice 2000/12/ES. (5) Opatrenia stanovené v tejto smernici sú v súlade so stanoviskom výboru, od ktorého sa požaduje, aby pomáhal Komisii v súlade s postupom ustanoveným v článku 60 ods. 2 smernice 2000/12/ES, PRIJALA TÚTO SMERNICU: Článok 1 Článok 1 ods. 19 smernice 2000/12/ES sa nahrádza takto: "19. "mnohostranné banky pre rozvoj" sú: Medzinárodná banka pre obnovu a rozvoj, Medzinárodná finančná korporácia, Medziamerická banka pre rozvoj, Ázijská banka pre rozvoj, Africká banka pre rozvoj, Fond Rady Európy pre znovuosídlenie, Nordická investičná banka, Karibská banka pre rozvoj, Európska banka pre obnovu a rozvoj, Európsky investičný fond, Medziamerická investičná korporácia a Agentúra pre mnohostranné investičné záruky;" Článok 2 Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 30. júna 2004. Bezodkladne o tom informujú Komisiu. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. Článok 3 Táto smernica nadobúda účinnosť 20. dňom po jej uverejnení v Úradnom vestníku Európskej únie. Článok 4 Táto smernica je určená členským štátom. V Bruseli 27. apríla 2004 Za Komisiu Frederik Bolkestein člen Komisie [1] Ú. v. ES L 126, 26.5.2000, s. 1. Smernica naposledy zmenená a doplnená smernicou 2002/87/ES (Ú. v. ES L 35, 11.2.2002, s. 1). --------------------------------------------------
Úradný vestník L 089 , 26/03/2004 S. 0035 - 0035



Smernica Komisie 2004/34/ES z 23. marca 2004, ktorá mení a dopĺňa, na účely prispôsobenia sa technickému pokroku, prílohy I a II k smernici Európskeho parlamentu a Rady 96/74/ES o názvoch textílií (Text s významom pre EHP) KOMISIA EURÓPSKYCH SPOLOČENSTIEV, so zreteľom na zmluvu o založení Európskeho spoločenstva, so zreteľom na smernicu Európskeho parlamentu a Rady 96/74/ES zo 16. decembra 1996 o názvoch textílií [1], najmä na jej článok 16 ods. 1, keďže: (1) Smernica 96/74/ES ustanovuje pravidlá etiketovania alebo označovania výrobkov vzhľadom na ich obsah textilného vlákna, aby sa tým chránili záujmy spotrebiteľa; textilné výrobky sa môžu umiestňovať na trh v rámci spoločenstva, len ak sú v súlade s ustanoveniami tejto smernice. (2) Vzhľadom na nedávny objav technickej pracovnej skupiny je potrebné na účely prispôsobenia smernice 96/74/ES technickému pokroku pridať na zoznam vlákien uvedených v prílohách I a II k tejto smernici vlákno polylaktid. (3) Smernica 96/74/ES by sa preto mala následne zmeniť a doplniť. (4) Opatrenia ustanovené v tejto smernici sú v súlade so stanoviskom Výboru pre smernice týkajúce sa názvov textílií a etiketovania, PRIJALA TÚTO SMERNICU: Článok 1 Smernica 96/74/ES sa mení a dopĺňa takto: 1. V prílohe I sa vkladá tento riadok 33a: "33a | polyaktid | vlákno tvorené lineárnymi makromolekulami majúcimi v reťazi minimálne 85 % hmotnostných jednotiek esteru kyseliny mliečnej, derivovanej z prírodne sa vyskytujúcich cukrov, ktoré má teplotu tavenia minimálne 135 °C" | 2. V prílohe II sa vkladá tento údaj 33a: "33a | polyaktid | 1,50" | Článok 2 1. Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 1. marca 2005. Bezodkladne oznámia Komisii znenia týchto ustanovení a korelačnú tabuľku medzi týmito ustanoveniami a touto smernicou. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. 2. Členské štáty Komisii oznámia znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice. Článok 3 Táto smernica nadobúda účinnosť dvadsiatým dňom po jej uverejnení v Úradnom vestníku Európskej únie. Článok 4 Táto smernica je určená členským štátom. V Bruseli 23. marca 2004 Za Komisiu Erkki Liikanen člen Komisie [1] Ú. v. ES L 32, 3.2.1997, s. 38. Smernica naposledy zmenená a doplnená smernicou Komisie 97/37/ES (Ú. v. ES L 169, 27.6.1997, s. 74). --------------------------------------------------
(5)

Listom zo 17. septembra 2003 Estónsko zaslalo žiadosť zameranú na neuplatňovanie článku 21 ods. 1 písm. b) smernice 2003/54/ES o otvorení trhu pre iných spotrebiteľov ako domácnosti, a to do 31. decembra 2012. V ďalšom liste z 5. decembra 2003 Estónsko uviedlo, že plánuje dosiahnuť úplné otvorenie trhu stanovené v článku 21 ods. 1 písm. c) uvedenej smernice do 31. decembra 2015.
(15)

Uviesť prístroje na trh alebo uviesť ich do prevádzky by malo byť možné, iba ak dotknutí výrobcovia preukážu, že tieto prístroje boli projektované a vyrobené v zhode s požiadavkami tejto smernice. Prístroje uvedené na trh by mali mať označenie „CE“, ktorým sa potvrdzuje súlad s touto smernicou. Hoci za posudzovanie zhody zodpovedá výrobca a nemusí sa do neho zapojiť žiadny nezávislý orgán pre posudzovanie zhody, výrobcovia by mali mať možnosť využiť služby takéhoto orgánu.
(18)

S cieľom umožniť študentom, ktorí sú štátni príslušníci tretej krajiny, uhradiť časť ich nákladov na štúdium, mal by im byť povolený prístup na trh práce za podmienok stanovených v tejto smernici. Zásada prístupu študentov na trh práce, za podmienok stanovených v tejto smernici, by mala byť hlavným pravidlom; vo výnimočných prípadoch by však mali byť členské štáty schopné zohľadniť situáciu na svojich vnútroštátnych trhoch práce.
(3)

Smernica Rady 2004/56/ES z 21. apríla 2004, ktorou sa mení a dopĺňa smernica 77/799/EHS (7), vyžaduje, aby členské štáty uviedli do účinnosti zákony, iné právne predpisy a správne opatrenia potrebné na dosiahnutie súladu s ňou do 1. januára 2005. Tieto ustanovenia sa uplatňujú v oblasti priamych daní, niektorých spotrebných daní a dane poistnej prémie. Keďže smernica 77/799/EHS sa neuplatňuje na spotrebné dane, podľa tejto smernice od 1. júla 2005 nie je vhodné, aby sa od členských štátov žiadalo prijatie ustanovení, ktoré sa v krátkom čase musia prestať uplatňovať. Preto je potrebné umožniť členským štátom neprijať ustanovenia potrebné na dosiahnutie súladu so smernicou 2004/56/ES týkajúce sa spotrebných daní bez toho, aby bola dotknutá povinnosť prijať takéto ustanovenia s ohľadom na ostatné dane, na ktoré sa uplatňuje smernica 77/799/EHS.
b)

v prípade, že výrobok obsahuje acetamiprid alebo thiacloprid ako jednu z viacerých účinných látok, zmenia a doplnia alebo odoberú povolenie, ak je to potrebné, najneskôr do 30. júna 2006 alebo do dátumu, ktorý je stanovený pre pozmeňujúci návrh alebo odobratie v príslušnej smernici alebo smerniciach, v ktorých sa príslušná látka alebo látky zaradia do prílohy I k smernici 91/414/EHS podľa toho, ktorá je posledná.
(1)

V apríli 2002 zaradila Komisia do časti 2 prílohy III k smernici 76/768/EHS farby na vlasy pod referenčnými číslami 1 až 60. Vzhľadom na to, že bolo potrebných viac informácií o bezpečnosti týchto farieb na vlasy, aby Vedecký výbor pre kozmetické výrobky a nepotravinové výrobky určené pre spotrebiteľov (SCCNFP) mohol dokončiť hodnotenie rizika týchto látok, povolilo sa dočasné používanie uvedených farieb na vlasy v kozmetických výrobkoch do 30. septembra 2004.
2.

V časti 1 sa pod referenčnými číslami 96 a 97 pridávajú tieto položky: Referenčné číslo Látka Obmedzenia Podmienky používania a upozornenia, ktoré musia byť uvedené na obale Oblasť aplikácie a/alebo používania Najvyššie prípustná koncentrácia v konečnom kozmetickom výrobku Iné obmedzenia a požiadavky a b c d e f „96 Xylén pyžmový (č. CAS 81-15-2) Všetky kozmetické výrobky s výnimkou výrobkov na ústnu hygienu a) 1,0 % v parfumoch a parfumových vodách b) 0,4 % v toaletnej vode c) 0,03 % v iných výrobkoch 97 Ketón pyžmový (č. CAS 81-14-1) všetky kozmetické výrobky s výnimkou výrobkov na ústnu hygienu a) 1,4 % v parfumoch a parfumových vodách b) 0,56 % v toaletnej vode c) 0,042 % v iných výrobkoch“
b)

v prípade. že produkt obsahuje quinoxyfen ako jednu z viacerých účinných látok, ak je to potrebné, zmenia a doplnia povolenie alebo ho odoberú do 28. februára 2006 alebo do dátumu stanoveného na takýto pozmeňujúci návrh alebo odvolanie v príslušnej smernici alebo smerniciach, v ktorých bola príslušná látka alebo látky doplnené do prílohy I k smernici 91/414/EHS podľa toho, ktorá je posledná.“.
Úradný vestník L 114 , 21/04/2004 S. 0018 - 0018



Smernica Komisie 2004/55/ES z 20. apríla 2004, ktorou sa mení a dopĺňa smernica Rady 66/401/EHS o uvádzaní osiva krmovín na trh (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 66/401/EHS z 14. júna 1966 o uvádzaní osiva krmovín na trh [1], a najmä na jej článok 2 ods. 1 písm. a) a článok 21a, keďže: (1) Smernica 66/401/EHS obsahuje zoznam rodov a druhov rastlín, ktoré sa považujú za osivo v zmysle uvedenej smernice. Tento zoznam zahŕňa hybridy vzniknuté krížením kostravy lúčnej (Festuca pratensis Hudson) s mätonohom mnohokvetým (Lolium multiflorum Lam). (2) Rozsah pôsobnosti smernice 66/401/EHS by mal byť rozšírený tak, aby zahŕňala krížence rodov Festuca spp. s rodom Lolium spp. (3) Uvedená smernica stanovila v rámci podmienok, ktoré musí osivo spĺňať, minimálnu klíčivosť (percento čistého osiva) osiva bôbu obyčajného (Vicia faba L.). (4) Minimálna klíčivosť osiva bôbu obyčajného (Vicia faba L.), ktorá sa v súčasnej dobe dosahuje v spoločenstve, je nižšia ako klíčivosť požadovaná smernicou 66/401/EHS. (5) Smernica 66/401/EHS by sa teda mala zmeniť. (6) Opatrenia tejto smernice sú v súlade so stanoviskom Stáleho výboru pre osivo a sadbu v poľnohospodárstve, záhradníctvo a lesníctvo, PRIJALA TÚTO SMERNICU: Článok 1 Smernica 66/401/EHS sa mení a dopĺňa takto: 1. V článku 2 ods. 1 časti A písm. a) sa výraz "Festuca pratensis Hudson x Lolium multiflorum Lam. Hybrid vzniknutý krížením kostravy lúčnej s mätonohom mnohokvetým (vrátane mätonohu westerworldského) (x Festulolium)" nahrádzajú výrazmi "Festuca spp. x Lolium spp. Hybridy vzniknuté krížením druhov rodu Festuca s druhmi rodu Lolium (x Festulolium)" 2. Prílohy II a IV sa menia a dopĺňajú takto: a) v stĺpci 2 tabuľky v časti I.2.A prílohy II sa číslo "85" vzťahujúce sa na Vicia faba nahrádza číslom "80"; b) v prílohe IV oddielu A časti I písm. a) bode 4 a písm. c) bode 4 sa doplní nová veta takto: "V prípade x Festulolium sa u rodu Festuca a Lolium uvedú názvy druhov." Článok 2 1. Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 30. septembra 2004. Bezodkladne oznámia Komisii znenie týchto ustanovení a korelačnú tabuľku medzi tými ustanoveniami a touto smernicou. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. 2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice. Článok 3 Tato smernica je adresovaná členským štátom. V Bruseli 20. apríla 2004 Za Komisiu David Byrne člen Komisie [1] Ú. v. ES 125, 11.7.1966, s. 2298/66. Smernica naposledy zmenená a doplnená smernicou 2003/61/ES (Ú. v. EÚ L 165, 3.7.2003, s. 23). --------------------------------------------------
(5)

Cieľové hodnoty by nevyžadovali žiadne opatrenia obsahujúce neprimerané náklady. Čo sa týka priemyselných zariadení, nezahŕňali by opatrenia mimo uplatňovania najlepších dostupných techník (best available techniques – BAT), ako to požaduje smernica Rady 96/61/ES z 24. septembra 1996 o integrovanej prevencii a kontrole znečisťovania životného prostredia (5), a najmä by to neviedlo k uzavretiu žiadneho zariadenia. To by však vyžadovalo od členských štátov, aby prijali všetky nákladovo efektívne redukčné opatrenia v relevantných odvetviach.
Na účely náhrady ujmy spôsobenej v dôsledku porušenia spáchaného porušovateľom, ktorý sa zapojil do činnosti vedome alebo s dostatočným dôvodmi nato, aby vedel, že by to spôsobilo takú škodu, by výška náhrady ujmy poskytnutá držiteľovi práv mala zohľadňovať všetky náležité aspekty, ako napríklad stratu príjmu spôsobenú držiteľovi alebo nekalé zisky porušovateľa, prípadne akúkoľvek morálnu ujmu spôsobenú vlastníkovi práv. Ako alternatíva, ak by napríklad bolo ťažké stanoviť čiastku skutočnej vzniknutej ujmy, by sa výška odškodného mohla odvodiť od takých prvkov, ako napríklad honorár alebo poplatky, ktoré by boli splatné, ak by porušovateľ požiadal o oprávnenie používať príslušné právo duševného vlastníctva. Cieľom nie je zaviesť povinnosť ustanoviť povinný náhradu škody ako trestu, ale poskytnúť náhradu založenú na objektívnom kritériu a zohľadniť pri tom výdavky, ktoré znáša vlastník práv, ako napríklad náklady spojené s identifikáciou a výskumom.
„2.

(…) Toto stanovenie sa uskutoční v súlade s týmto časovým harmonogramom: a) usmernenia RIS do 20. júna 2006; b) (…) c) technické predpisy týkajúce sa systémov lokalizácie plavidiel a sledovania ich dráhy do 20. decembra 2006.“
(10)

Pokiaľ ide o možnosť alergických reakcií, pri poľnohospodárskom použití tejto látky nebola zaznamenaná žiadna takáto reakcia. V dôsledku toho neexistuje dôvod uvažovať o existencii vážneho rizika takýchto reakcií. Možnosť výskytu alergických reakcií sa však nedá úplne vylúčiť. Takéto obavy by nemali zabrániť zaradeniu látky do prílohy I k smernici 91/414/EHS, ale mohlo by sa na ne reagovať, ak by členské štáty pri povoľovaní prípravkov na ochranu rastlín s obsahom Ampelomyces quisqualis ustanovili monitorovací program.
2.

Bod 3.4 sa nahrádza takto: „3.4. Odhad analytickej presnosti, výpočet výťažnosti a vykazovanie výsledkov Presnosť analýzy sa všade, kde je to možné, odhaduje zaradením vhodných certifikovaných referenčných materiálov do analýzy. Analytický výsledok sa musí vykazovať opravený alebo neopravený vzhľadom na výťažnosť. Musí byť uvedený spôsob vykazovania výťažnosti a jej hodnota. Analytik by mal vziať do úvahy ‚Správu Európskej komisie o vzťahu medzi výsledkami analýz, neistotou merania, faktormi výťažnosti a ustanoveniami právnych predpisov EÚ v oblasti potravín’ (1). Analytický výsledok sa vykazuje ako x +/– U, kde x je analytický výsledok a U je neistota merania. ODKAZY (1) Správa Európskej komisie o vzťahu medzi analytickými výsledkami, neistotou merania, faktormi obnovy a ustanoveniami právnych predpisov EÚ v oblasti potravín, 2004 (http://europa.eu.int/comm/food/food/chemicalsafety/contaminants/sampling_en.htm).“
(3)

Keďže cieľ tejto smernice, a to zosúladenie vnútroštátnych cieľov recyklácie a zhodnocovania odpadov z obalov, nie je možné uspokojivo dosiahnuť členskými štátmi, ale z dôvodu rozsahu tejto činnosti ho možno lepšie dosiahnuť na úrovni Spoločenstva, Spoločenstvo môže prijať opatrenia v súlade so zásadou subsidiarity podľa článku 5 zmluvy. V súlade so zásadou proporcionality podľa uvedeného článku neprekračuje táto smernica rámec nevyhnutný na dosiahnutie tohto cieľa.
(7)

Po zaradení etoxazolu a tepraloxydimu do prílohy I k smernici 91/414/EHS by mala byť členským štátom poskytnutá primeraná lehota, aby vykonali ustanovenia smernice 91/414/EHS, pokiaľ ide o prípravky na ochranu rastlín obsahujúce tieto látky, najmä preskúmali existujúce dočasné povolenia a najneskôr do konca tejto lehoty pretransformovali tieto povolenia na trvalé, zmenili a doplnili ich alebo ich odobrali v súlade s ustanoveniami smernice 91/414/EHS.
(3)

Od roku 2003 sa významne zvýšil technický pokrok, pokiaľ ide o spätné zrkadlá. V súčasnosti je možné inštalovať širokouhlé spätné zrkadlá na niektorých vozidlách N2, ktorých hmotnosť neprevyšuje 7,5 tony. Je preto vhodné zmeniť a doplniť smernicu 2003/97/ES rozšírením povinnosti namontovať širokouhlé zrkadlá triedy IV do tých vozidiel kategórie N2, ktoré majú podobnú kabínu ako vozidlá kategórie N3. Príslušným kritériom na rozlíšenie oboch typov vozidiel N2 by malo byť to, či sa dá namontovať blízkopohľadové zrkadlo triedy V.
2.

Článok 4 sa nahrádza takto: „Článok 4 Členské štáty zabezpečia, aby sa sperma určená na obchodovanie v rámci Spoločenstva, uvedená v článku 2, odoberala, ošetrovala a skladovala v inseminačnej stanici na odber spermy alebo v prípade potreby skladovala v stanici na skladovanie spermy v súlade so smernicou Rady 88/407/EHS zo 14. júna 1988, ktorou sa stanovujú veterinárne požiadavky na obchodovanie so zmrazeným semenom domáceho dobytka v Spoločenstve a na jeho dovoz do Spoločenstva (5).“ (5) Ú. v. ES L 194, 22.7.1988, s. 10. Smernica naposledy zmenená a doplnená rozhodnutím Komisie 2004/101/ES (Ú. v. EÚ L 30, 4.2.2004, s. 15)."
4.

Článok 4 sa mení a dopĺňa takto: a) Do odseku 2 sa dopĺňajú písmená c), d) a e) takto: „c) v stupni III A — po 31. decembri 2005 pre motory kategórie H, I a K (rozsah výkonu podľa definície v článku 9 ods. 3a smernice 97/68/ES), — po 31. decembri 2006 pre motory kategórie J (rozsah výkonu podľa definície v článku 9 ods. 3a smernice 97/68/ES); d) v stupni III B — po 31. decembri 2009 pre motory kategórie L (rozsah výkonu podľa definície v článku 9 ods. 3c smernice 97/68/ES), — po 31. decembri 2010 pre motory kategórie M a N (rozsah výkonu podľa definície v článku 9 ods. 3c smernice 97/68/ES), — po 31. decembri 2011 pre motory kategórie P (rozsah výkonu podľa definície v článku 9 ods. 3c smernice 97/68/ES); e) v stupni IV — po 31. decembri 2012 pre motory kategórie Q (rozsah výkonu podľa definície v článku 9 ods. 3d smernice 97/68/ES), — po 30. septembri 2013 pre motory kategórie R (rozsah výkonu podľa definície v článku 9 ods. 3d smernice 97/68/ES).“ b) Do odseku 3 sa dopĺňajú tieto zarážky: „— po 31. decembri 2005 pre motory kategórie H, — po 31. decembri 2006 pre motory kategórie I, — po 31. decembri 2006 pre motory kategórie K, — po 31. decembri 2007 pre motory kategórie J, — po 31. decembri 2010 pre motory kategórie L, — po 31. decembri 2011 pre motory kategórie M, — po 31. decembri 2011 pre motory kategórie N, — po 31. decembri 2012 pre motory kategórie P, — po 31. decembri 2013 pre motory kategórie Q, — po 30. septembri 2014 pre motory kategórie R.“ c) Odsek 5 sa nahrádza takto: „5. Pre motory kategórie A až G môžu členské štáty posunúť dátumy stanovené v odseku 3 o dva roky, pokiaľ ide o motory s dátumom výroby, ktorý predchádzal stanovený dátum. Môžu povoliť iné výnimky za podmienok stanovených v článku 10 smernice 97/68/EC.“ d) Dopĺňajú sa nasledujúce odseky 6, 7 a 8: „6. Pre motory v kategóriách H až R sa dátumy stanovené v odseku 3 posunú o dva roky, pokiaľ ide o motory, ktorých dátum výroby predchádza uvedený dátum. 7. Pre typy motorov alebo rady motorov, ktoré spĺňajú limitné hodnoty stanovené v tabuľke v bode 4.1.2.4, 4.1.2.5 a 4.1.2.6 prílohy I k smernici 97/68/ES pred dátumami stanovenými v odseku 3 tohto článku, povolia členské štáty špeciálne štítkovanie a označovanie, ktoré zobrazí, že príslušné zariadenie spĺňa požadované limitné hodnoty pred stanovenými dátumami. 8. V súlade s postupom uvedeným v článku 20 ods. 2 smernice 2003/37/ES zosúladí Komisia limitné hodnoty a dátumy stupňov III B a IV s limitnými hodnotami a dátumami, o ktorých sa rozhodlo na základe postupu revízie ustanoveného v článku 2 písm. b) smernice 2004/26/ES, vzhľadom na potreby poľnohospodárskych a lesných traktorov, a predovšetkým traktorov kategórií T2, T4.1 a C2.“